طفیل انجم (سیاستدان)

طفیل انجم ایک پاکستانی سیاست دان ہیں جو 2013ء سے خیبر پختونخوا کی صوبائی اسمبلی کے رکن کی حیثیت سے خدمات انجام دے رہے ہیں۔ طفیل مئی 2013ء سے مئی 2018ء تک اور اگست 2018ء سے جنوری 2023ء تک خیبر پختونخوا کی صوبائی اسمبلی کے رکن رہ چکے ہیں۔ الیکشن 2024ء میں تیسری بار کامیاب ہو کر طفیل انجم رکن صوبائی اسمبلی منتخب ہوئے ہیں۔

 ابتدائی زندگی اور تعلیم 
طفیل انجم 16 اپریل 1985ء کو ضلع مردان میں پیدا ہوئے۔ ان کا تعلق ماضی میں وسطی پختونخوا پر حکمرانی کرنے والے عظیم افغان قبیلہ دلزاک سے ہے۔ انھوں نے بیچلر آف بزنس ایڈمنسٹریشن میں ڈگری حاصل کی ہے۔ 

 سیاسی کیریئر 
طفیل انجم 2013ء کے پاکستانی عام انتخابات میں حلقہ PK-29 مردان-VII سے پاکستان تحریک انصاف کے امیدوار کے طور پر خیبر پختونخوا کی صوبائی اسمبلی کے لیے منتخب ہوئے تھے۔ انھوں نے 15،986 ووٹ حاصل کیے اور عبدالاکبر خان کو شکست دی۔ وہ 2018 کے پاکستانی عام انتخابات میں حلقہ PK-49 (مردان-II) سے پی ٹی آئی کے امیدوار کے طور پر خیبرپختونخوا کی صوبائی اسمبلی کے لیے دوبارہ منتخب ہوئے۔

 حوالہ جات 

زمرہ:بقید حیات شخصیات
زمرہ:پاکستان تحریک انصاف کے ارکان صوبائی اسمبلی خیبر پختونخوا
زمرہ:خیبر پختونخوا ارکان صوبائی اسمبلی 2013ء تا 2018ء
زمرہ:خیبر پختونخوا ارکان صوبائی اسمبلی 2018ء تا 2023ء
زمرہ:خیبر پختونخوا ارکان صوبائی اسمبلی 2024ء تا 2029ء
زمرہ:1985ء کی پیدائشیں